  Майя Бывальцева 4-тӥ шуркынмонэ Удмуртиысь «Лудорвай» музей-заповедникын «Ночь искусств» огъяросси ужрадэз чайлы сӥзёзы. Со сярысь ужъюртлэн пресс-службаез ивортэ. 18 часысен 20 часозь музейысь ӧнерчиос но нимысьтыз ӧтем куно вералозы но возьматозы, кыӵе чай юо пӧртэм калыкъёс, кызьы пароно пуэр чаез. Кыӵе чайёсты паро пӧртэм калыкъёс? Кыӵе шӧмыз ӵужкушман чайлэн? Кызьы шонер пароно но юоно одӥгзэ тужгес вашкалазэ но дунозэ пуэр китай чаез? «Лудорвайын» «Ночь искусств» ужрадын ми со сярысь рос-прос вералом но возьматом. Милемлы юрттозы музейысь ӧнерчиос но ӧтем куно – Денис Каюмов, со чаез парон но юон сярысь вань куронъёсты тодэ «Лудорвай» музейлэн пресс-службаез Чай – дуннеын ву бере тужгес паськыт вӧлмемез юон. Адями нуналаз 2-3 ӵаша чай юэ. Котькуд нунал ог 3 миллиард ӵаша чай паро. «Ночь искусств» ужрад музейын 14 часын кутскоз. Нунал ӵоже пӧртэм калыкъёслэн рецептъёссыя чай паронъя, ӵужъемлэсь но гордкушманлэсь сюкась лэсьтонъя, мунёос но кускерттонъёс лэсьтонъя мастер-классъёсы пыриськыны луоз. Озьы ик музейысь ӧнерчиос перепеч, табань пӧран но палэзьлэсь варення пӧзьтон рецептъёссэс шараялозы. Со сяна, егит артистъёслэсь но «ВО» фолк-группалэсь концертсэс учкыны, «Уйпал пужейёслэн сюресэтӥзы» адӟытонэн тодматскыны ӵекто. Покчиослы но, бадӟымъёслы но тунсыко луоз финн-угор выжыкылъёсъя мультфильмъёсты учкыны. Пыронэз: 50-100 манет.   «Ночь искусств» огъяросси акци Улсын Удмуртиысь лулчеберетъя ужъюртъёсын радъяськись ужрадъёсын ивортодэтъя «Удмуртия» агентстволэн сайтысьтыз тодыны быгатоды. Тегъёс: Мерлык Лулчеберет Музей Удмуртия Лудорвай  